CELEX: 32010L0002
Language: bg
Date: 2010-01-27 00:00:00
Title: Директива 2010/2/ЕС на Комисията от 27 януари 2010 година за изменение на Директива 91/414/ЕИО на Съвета по отношение на разширяването на употребата на активното вещество хлормекват (Текст от значение за ЕИП)

28.1.2010   
            
            
               BG
            
            
               Официален вестник на Европейския съюз
            
            
               L 24/11
            
         ДИРЕКТИВА 2010/2/ЕС НА КОМИСИЯТА
   от 27 януари 2010 година
   за изменение на Директива 91/414/ЕИО на Съвета по отношение на разширяването на употребата на активното вещество хлормекват
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
   като има предвид, че:
   
               (1)
            
            
               С Директива 2009/37/ЕО на Комисията (2) хлормекват бе включен като активно вещество в приложение I към Директива 91/414/ЕИО.
            
         
               (2)
            
            
               При подаването на заявлението за включване на хлормекват неговият нотификатор CCC Task Force предостави данни за употребата му като регулатор на растежа при растенията, като тези данни са в подкрепа на общото заключение, че би могло да се очаква продуктите за растителна защита, съдържащи хлормекват, да отговарят напълно на изискванията за безопасност, посочени в член 5, параграф 1, букви а) и б) от Директива 91/414/ЕИО. Веществото хлормекват обаче бе включено в приложение I към посочената директива при специалната разпоредба, че държавите-членки могат да разрешават неговата употреба единствено при житни култури.
            
         
               (3)
            
            
               В допълнение към тази употреба понастоящем Белгия и Швеция подадоха заявления за изменение на посочената специална разпоредба, за да се разреши употребата на хлормекват съответно при декоративни растения и при трева за семена. На 29 октомври 2009 г. и 4 ноември 2009 г. посочените държави-членки информираха Комисията за заключенията си, че поисканото разширяване на употребата не поражда никакви допълнителни рискове, освен вече взетите предвид в специалните разпоредби относно хлормекват в приложение I към Директива 91/414/ЕИО и в доклада на Комисията за преглед относно това вещество. По-специално разширяването на прилагането на веществото се отнася до неядивни култури, поради което няма да има остатъци в храните. Освен това другите параметри за прилагане, както са изложени в специалните разпоредби на приложение I към Директива 91/414/ЕИО, остават непроменени.
            
         
               (4)
            
            
               Поради това е оправдано да се изменят специалните разпоредби относно хлормекват.
            
         
               (5)
            
            
               Поради това е целесъобразно Директива 91/414/ЕИО да бъде съответно изменена.
            
         
               (6)
            
            
               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 28 май 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби, считано от 29 май 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.
   
      Съставено в Брюксел на 27 януари 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 104, 24.4.2009 г., стр. 23.
   
      ПРИЛОЖЕНИЕ
      В приложение I към Директива 91/414/ЕИО позиция 281 се заменя със следното:
      
         
                     №
                  
                  
                     Общоприето наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на влизане в сила
                  
                  
                     Дата на изтичане на срока на включване
                  
                  
                     Специални разпоредби
                  
               
                     „281
                  
                  
                     хлормекват,
                     CAS № 7003-89-6 (хлормекват)
                     CAS № 999-81-5 (хлормекват хлорид)
                     CIPAC № 143 (хлормекват)
                     CIPAC № 143.302 (хлормекват хлорид)
                  
                  
                     
                        2-хлороетилтриметиламониум (хлормекват)
                     
                     
                        2-хлороетилтриметиламониев хлорид
                     
                     
                        (хлормекват хлорид)
                     
                  
                  
                     ≥ 636 g/kg
                     Примеси
                     1,2-дихлороетан: най-много 0,1 g/kg (по отношение на съдържанието на сух хлормекват хлорид)
                     Хлороетен (винил хлорид): най-много 0,0005 g/kg (по отношение на съдържанието на сух хлормекват хлорид)
                  
                  
                     1 декември 2009 г.
                  
                  
                     30 ноември 2019 г.
                  
                  
                     ЧАСТ А
                     Може да бъде разрешавана употребата единствено като регулатор на растежа при житни култури и при неядивни култури.
                     ЧАСТ Б
                     При оценка на заявленията за разрешение на продукти за растителна защита, които съдържат хлормекват, за употреба, различна от тази за ръж и тритикале, особено по отношение на експозицията на потребителите, държавите-членки обръщат специално внимание на критериите, посочени в член 4, параграф 1, буква б), и осигуряват предоставянето на необходимите данни и информация преди издаването на такова разрешение.
                     За прилагането на единните принципи, посочени в приложение VI, се вземат предвид заключенията на доклада за преглед относно хлормекват, и по-специално допълнения I и II към него, както са окончателно приети от Постоянния комитет по хранителната верига и здравето на животните на 23 януари 2009 г.
                     При тази цялостна оценка държавите-членки трябва да обърнат специално внимание на:
                     
                                 —
                              
                              
                                 безопасността на оператора и да гарантират, че условията на употреба предписват използването на подходяща лична предпазна екипировка;
                              
                           
                                 —
                              
                              
                                 защитата на птиците и бозайниците.
                              
                           Условията за разрешение включват мерки за намаляване на риска, когато това е целесъобразно.
                     Засегнатите държави-членки изискват предоставянето на допълнителна информация за съдбата и поведението на хлормекват (да се проведе изследване на адсорбцията при 20 °C, да се преизчислят предвижданите концентрации в подпочвените води, във водата на повърхността и в седиментите), за методите за мониторинг за определяне на веществото в продукти от животински произход и във вода, за риска за водните организми, птиците и бозайниците. Те гарантират, че нотификаторът, по чието искане хлормекват е включен в настоящото приложение, ще предостави на Комисията такава информация най-късно до 30 ноември 2011 г.“
                  
               
      
         (1)  Допълнителна информация за идентичността и спецификацията на активното вещество е предоставена в доклада за преглед.